Muhammad al-Xarqoniy (muhaddis). Muhammad ibn Jibril ibn Yahyo ibn Jibril ibn Solih ibn Yusuf al-Xarqoniy (1060-yil — 1128-yil) — muhaddis. U 1060-yili Ustrushananing Xarqona qishlogʻida tavallud topgan. U ilm talabi bilan Samarqandga kelib muqim yashagan. U ulamolardan, undan esa boshqalar hadis rivoyat qilganlar. 1128-yili Samarqand shahrida vafot etgan va Chokardiza qabristoniga dafn etilgan.